Il-Kap tal-Oppożizzjoni u tal-Partit Nazzjonalista Bernard Grech intervistat mill-Kap tal-Aħbarijiet ta' TVM Norma Saliba Il-Kap tal-Oppożizzjoni u tal-Partit Nazzjonalista Bernard Grech intervistat mill-Kap tal-Aħbarijiet ta' Television Malta Norma Saliba Posted by Partit Nazzjonalista on Sunday, March 14, 2021 Il-Kap tal-Partit Nazzjonalista u tal-Oppożizzjoni Bernard Grech qal li m'għandiex nibżgħu nieħdu d-deċiżjonijiet biex nikkontrollaw in-numri tat-trasmissjoni tal-coronavirus. Hu qal dan waqt intervista, l-Ħadd filgħodu, li saritlu mill-Kap tat-taqsima tal-aħbarijiet ta' TVM, Norma Saliba. Dwar is-sitwazzjoni tal-pandemija Bernard Grech qal li l-gvern imexxi minn Robert Abela għandu jerfa' r-responsabilità għas-sitwazzjoni li ġab lill-pajjiż fiha. "Fl-ITU t-tobba se jkollhom jagħżlu min jingħata kura speċjalizzata" – PN Grech qal li filwaqt li jsir dan irridu nirriġeneraw l-ekonomija tal-pajjiż għaliex il-pajjiż ma jistax iserraħ biss fuq il-fondi li nirċievu mill-Unjoni Ewropea allokati minħabba l-pandemija. Il-Kap tal-PN qal li l-gvern l-unika niċċa ekonomika li għandu hi dik tal-iskema tal-bejgħ tal-passaporti u li hemm bżonn li liż-żgħażagħ intuhom setturi ġodda fejn jistghu jimirħu. Ċifri: Min u kemm qed jitlaqqmu f'Malta? Mistoqsi x'passi se jieħu dwar id-deputat Nazzjonalista tal-PN Jason Azzopardi dwar il-kwistjoni ta' ħlas tard ta' taxxi u dwar ċanfira li ngħata mill-Qorti wara li għadda kumment fil-konfront ta' studenta tal-liġi li taħdem bħala reġistratur fil-qorti, Bernard Grech qal li fejn hemm bżonn jieħu l-passi neċessarji kontra deputati li jonqsu f'dik li hi etika, m'għandux problema li jagħmel dan. Hawn semma' l-allegazzjonijiet fil-konfront ta' Rosianne Cutajar u kif il-Prim Ministru naqas milli jieħu deċiżjonijiet dwar l-aġir tagħha u kif allura żgur li mhux se jħalli lill-gvern ta' Robert Abela jiddetta x'jagħmel hu. Stenniet lil Jason biex tagħtih xebgħa handbag – Yorgen Fenech F'Diċembru 2020, it-Times of Malta u l-MaltaToday ippubblikaw stejjer fejn qalu li Rosianne Cutajar ħadet €46,500 fi flus kontanti għal senserija ta' propjetà fl-Imdina lil Yorgen Fenech, u mbagħad ma ddikjarathomx lill-Kabinett. Farrugia, it-Tikka, ukoll issemma fir-rapporti, li ħa €46,500 ukoll. Skont ir-rapporti, sid il-proprjetà talab il-flus lura, wara li l-ftehim għall-bejgħ ma nżammx. "Rosianne Cutajar ġabet l-interessi tal-pajjiż qabel tagħha" – Abela Il-ftehim ġie ffirmat f'Mejju tal-2019, meta Fenech kien ġa magħruf bħala s-sid ta' 17 Black. Il-ftehim eventwalment spiċċa fix-xejn meta Fenech ġie arrestat. Hu kien ħallas depożitu ta' €300,000. Rosianne Cutajar tirriżenja minn Segretarju Parlamentari Waqt l-intervista semma' anke l-proposti tal-PN fis-settur tal-enerġija li tħabbru fil-ġimgħat li għaddew. Filmat: L-enerġija ġġenerata mir-riħ parti mill-viżjoni tal-PN fil-qasam tal-enerġija Mistoqsi x'inhi l-pożizzjoni tal-PN fuq ir-reklamazzjoni tal-art, Bernard Grech qal li jwieġeb għal din il-mistoqsija hekk kif toqrob l-elezzjoni ġenerali.